ลงทุนสบายใจ ลุ้นรับรางวัลใหญ่คุ้มค่า กับกองทุนเปิดบัวหลวงธนทวี
ลงทุนกับกองทุนเปิดบัวหลวงธนทวี&nbsp; มีโอกาสรับผลตอบแทนที่ดีจากการลงทุน พร้อมรับสิทธิ์ลุ้นรางวัลใหญ่ รวมมูลค่ากว่า 4 แสนบาท จนถึง 30 เม.ย. นี้
1 ก.พ. 2553

ลงทุนกับกองทุนเปิดบัวหลวงธนทวี  มีโอกาสรับผลตอบแทนที่ดีจากการลงทุน พร้อมรับสิทธิ์ลุ้นรางวัลใหญ่ รวมมูลค่ากว่า 4 แสนบาท จนถึง 30 เม.ย. นี้
นางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม บัวหลวง จำกัด (บลจ.บัวหลวง) เปิดเผยถึงความร่วมมือกับธนาคารกรุงเทพ จำกัด (มหาชน) ว่า บลจ.บัวหลวง จัดรายการส่งเสริมการขายพิเศษสุด เพื่อมอบเป็นของขวัญพิเศษให้แก่ผู้ถือหน่วยลงทุนกองทุนเปิดบัวหลวงธนทวี ด้วยการลงทุนแบบสบายใจ ที่ให้คุณได้รับโอกาสรับผลตอบแทนที่คุ้มค่า ซึ่งมีความเสี่ยงค่อนข้างต่ำ สามารถซื้อขายได้ทุกวันทำการ อีกทั้งไม่มีค่าธรรมเนียมการซื้อขายและผลตอบแทนไม่เสียภาษีสำหรับบุคคลธรรมดา  
พิเศษ เฉพาะช่วงรายการส่งเสริมการขาย ไม่ว่าคุณจะซื้อกองทุนในวันใดก็ตาม เพียงลงทุนในช่วงวันที่ 15 ม.ค. จนถึงวันที่ 30 เม.ย. 2553 หากยอดเงินลงทุนสุทธิ (ยอดซื้อหักยอดขายคืน) ณ วันทำการสุดท้ายของทุกสิ้นเดือนม.ค. เดือนก.พ. เดือนมี.ค. และเดือนเม.ย. เพิ่มขึ้นจากวันที่ 15 ม.ค. 2553 ด้วยยอดเงินตั้งแต่ 100,000 บาทขึ้นไป (หรือเพิ่มขึ้นจากวันที่เปิดบัญชีครั้งแรก ในกรณีที่เปิดบัญชีหลังวันที่ 15 ม.ค. 2553) คุณจะได้รับสิทธิ์ลุ้นรางวัลสุดคุ้ม มูลค่ารวมทั้งสิ้นกว่า 400,000 บาท ได้แก่ ทีวีแอลซีดี ซัมซุง 32 นิ้ว รวม 10 รางวัล กล้องดิจิตอล โซนี่ Cyber-shot รวม 10 รางวัล และบัตรกำนัล เทสโก้ โลตัส มูลค่า 2,000 บาท รวม 50 รางวัล เมื่อลงทุนตามเงื่อนไข โดยการลงทุนต่อเนื่องทุกเดือน ก็จะยิ่งมีสิทธิ์ลุ้นมากกว่าใคร รวมทั้งสามารถสะสมสิทธิ์สูงสุดได้ถึง 4 ครั้งอีกด้วย
สำหรับผู้ที่สนใจลงทุนกับกองทุนเปิดบัวหลวงธนทวี บลจ.บัวหลวง อำนวยความสะดวกให้กับผู้ที่สนใจลงทุนด้วยหลากหลายช่องทางการลงทุน ไม่ว่าจะเป็น สาขาธนาคารกรุงเทพ บัวหลวงไอแบงก์กิ้ง ธนาคารทางอินเทอร์เน็ต บัวหลวง ATM บัวหลวงโฟน โทร.1333 บล.บัวหลวง และ บลจ.บัวหลวง รวมไปถึงบริการซื้อหน่วยลงทุนแบบถัวเฉลี่ย ด้วยการหักบัญชีเงินฝากธนาคารอัตโนมัติเป็นประจำทุกเดือน อย่างไรก็ดี ผู้ที่สนใจสามารถสอบถามรายละเอียดการรับสิทธิ์ หรือขอรับหนังสือชี้ชวนได้ที่สาขาธนาคารกรุงเทพ หรือ โทร.1333 หรือ บลจ.บัวหลวง จำกัด โทร. 0 2674 6488 กด 8 นอกจากนี้ เงื่อนไขการจับรางวัลและรายชื่อผู้มีสิทธิ์ได้รับรางวัลจะประกาศผ่านทางเว็บไซต์ธนาคารกรุงเทพ www.bangkokbank.com และ บลจ.บัวหลวงwww.bblam.co.th รวมทั้งจะจัดทำหนังสือแจ้งผู้โชคดีทราบถึงวิธีการและเงื่อนไขการรับรางวัลภายใน 30 วัน นับจากวันที่จับรางวัล
กองทุนเปิดบัวหลวงธนทวี เป็นกองทุนตราสารหนี้ทั่วไปที่จัดตั้งเมื่อเดือนมีนาคม 2548 มูลค่าทรัพย์สินสุทธิต่อหน่วยมีความผันผวนต่ำรวมทั้งมูลค่าทรัพย์สินสุทธิรวมของกองทุนเติบโตอย่างต่อเนื่อง ล่าสุด ณ วันที่ 28 มกราคม 2553 มูลค่าทรัพย์สินสุทธิรวมของกองทุนอยู่ที่ 59,089.51 ล้านบาท สำหรับผลตอบแทนของกองทุน ณ 25 ธันวาคม 2552 ผลตอบแทนย้อนหลัง 3 เดือน อยู่ที่0.92% ต่อปี ผลตอบแทนย้อนหลัง 6 เดือน อยู่ที่ 0.88% ต่อปี ผลตอบแทนย้อนหลัง 1 ปี อยู่ที่ 1.12% ต่อปี ผลตอบแทนย้อนหลัง 3 ปี อยู่ที่ 2.50% ต่อปี และผลตอบแทนตั้งแต่จัดตั้งกองทุน 2.95% ต่อปี ขณะที่อัตราดอกเบี้ยเงินฝากออมทรัพย์ของธนาคารขนาดใหญ่ เช่น ธนาคารกรุงเทพ ธนาคารกสิกรไทย และธนาคารไทยพาณิชย์  ณ ปัจจุบันอยู่ที่ 0.50%ต่อปี และเกณฑ์มาตรฐานกองทุนตราสารหนี้ทั่วไปของสมาคมบริษัทจัดการลงทุนอยู่ที่ 1.19% ต่อปี  0.53% ต่อปี  -1.34% ต่อปี 4.83% ต่อปี และ 4.10% ต่อปี สำหรับช่วงเวลาลงทุนย้อนหลัง 3 เดือน 6 เดือน 1 ปี 3 ปี และตั้งแต่จัดตั้งกองทุนตามลำดับ